《东风齐著力（除夕）》
唐代·胡浩然

残腊收寒，三阳初转，已换年华。东君律管，迤逦到山家。处处笙簧鼎沸，会佳宴、坐列仙娃。花丛里，金炉满爇，龙麝烟斜。

此景转堪夸。深意祝、寿同福海增加。玉觥满泛，且莫厌流霞。幸有迎春寿酒，银瓶浸、几朵梅花。休辞醉，园林秀色，百草萌牙。

作者简介：唐河南洛阳人。武周长安中，为恭陵丞，预修《三教珠英》。玄宗开元三年，为秘书丞，兼昭文馆学士。有诗名。